
LIETUVOS RESPUBLIKOS SEIMO
VALSTYBĖS VALDYMO IR SAVIVALDYBIŲ KOMITETAS


PAGRINDINIO KOMITETO PAPILDOMA IŠVADA 
DĖL LIETUVOS RESPUBLIKOS REFERENDUMO ĮSTATYMO NR. IX-929
2, 11, 30, 31, 38, 53, 54, 57, 58, 601 IR 77
STRAIPSNIŲ PAKEITIMO ĮSTATYMO PROJEKTO 
NR. XIIIP-2030(3)

2018-12-12  Nr. 113-P-51
Vilnius

1. Komiteto posėdyje dalyvavo: 
Komiteto pirmininkė Guoda Burokienė, komiteto pirmininko pavaduotojas Algis Strelčiūnas, komiteto nariai: Ričardas Juška, Gintautas Kindurys, Zenonas Streikus, Povilas Urbšys. 
Komiteto biuro darbuotojai: biuro vedėja Lina Milonaitė, patarėjai: Algirdas Astrauskas, Eglė Jonevičienė, Rasa Mačiulytė, Jurgita Marcinkutė, Kristina Šimkutė, padėjėja Genovaitė Jasaitienė.
Kviestieji asmenys: nėra.
2. Seimo kanceliarijos Teisės departamento išvados ir kitų ekspertų pasiūlymai: 
	Eil.
Nr.
	Pasiūlymo teikėjas, data
	Siūloma keisti
	Pastabos
	Pasiūlymo turinys
	Komiteto nuomonė
	Argumentai, 
pagrindžiantys nuomonę

	
	
	str.
	str. d.
	p.
	
	
	
	

	1.
	Seimo kanceliarijos Teisės departamentas
2018-12-12
	
	
	
	
	1.	Atkreipiame dėmesį, kad Seime yra įregistruotu Referendumo įstatymo Nr. IX-929 pakeitimo įstatymo projektu Nr. XIIIP-2559 šį įstatymą siūloma išdėstyti nauja redakcija.
	Atsižvelgta
	

	2.
	Seimo kanceliarijos Teisės departamentas
2018-12-12
	3
	1
	
	
	2.	Atkreipiame dėmesį, kad projekto 4 straipsnio 1 dalyje keičiamo įstatymo 20 straipsnio 3 dalies nuostatoje nurodyto įstatymo „Lietuvos Respublikos valstybės ir savivaldybių įstaigų darbuotojų darbo apmokėjimo įstatymas” pavadinimą Seimas pakeitė 2018 m. gruodžio 11 d. priimtu  Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo Nr. XIII-198 pavadinimo, 1 straipsnio 1, 2, 3, 4, 5 priedų pakeitimo ir įstatymo papildymo III1 skyriumi įstatymu (projekto Nr. XIIIP-2491(3).
	Pritarti
	Pasiūlymas:
Pakeisti projekto 3 straipsnio 1 dalį ir ją išdėstyti taip:
„3. Referendumo komisijos prireikus gali priimti į darbą asmenis ūkinėms-techninėms funkcijoms atlikti. Šių darbuotojų darbo užmokestis nustatomas terminuotoje darbo sutartyje pagal Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatyme nustatytus darbo apmokėjimo dydžius.“

	3.
	Seimo kanceliarijos Teisės departamentas
2018-12-12
	3
	2
	
	
	3.	Projekto 3 straipsniu keičiamo įstatymo 30 straipsnio 4 dalies nuostatoje rašoma, kad „Valstybės ir savivaldybių institucijos, įstaigos ir įmonės privalo suteikti neatlygintinai naudotis referendumo komisijoms tinkamas patalpas bei įrenginius <...>“. Pažymime, kad ši nuostata skiriasi nuo kartu su vertinamuoju projektu teikiamuose rinkimų įstatymų projektuose siūlomų įtvirtinti nuostatų. Antai, Seimo rinkimų įstatymo Nr. I-2721 2, 5, 8, 22, 23, 38 ir 68 straipsnių pakeitimo įstatymo projekto Nr. 2026(2) 4 straipsniu keičiamo įstatymo 22 straipsnio 4 dalyje, Prezidento rinkimų įstatymo Nr. I-28 4, 7, 10, 20, 21, 28, 37, 56, 57, 60, 61 ir 64 straipsnių pakeitimo įstatymo projekto Nr. XIIIP-2027(3) 4 straipsniu keičiamo įstatymo 20 straipsnio 4 dalyje bei Rinkimų į Europos Parlamentą įstatymo Nr. IX-1837 3, 7, 10, 22, 23, 30, 39, 66, 67, 68, 71 ir 72 straipsnių pakeitimo įstatymo projekto Nr. 2028(3) 4 straipsniu keičiamo įstatymo 22 straipsnio 3 dalyje, kurioje rašoma apie valstybės ir savivaldybių institucijų, įstaigų bei įmonių pareigą suteikti rinkimų komisijoms tinkamas patalpas, įrangą, kompiuterinę techniką ir interneto ryšį. Įvertinus šiais projektais keičiamų rinkimų įstatymų nuostatas dėl paramos rinkimų komisijoms keistinas ir vertinamajame projekte Nr. XIIIP-2030(3) siūlomas įtvirtinti teisinis reguliavimas.
	Pritarti
	Pasiūlymas:
Pakeisti projekto 3 straipsnio 2 dalį ir ją išdėstyti taip:
„4. Valstybės ir savivaldybių institucijos, įstaigos ir įmonės privalo suteikti neatlygintinai naudotis referendumo komisijoms tinkamas patalpas bei įrenginius įrangą, kompiuterinę techniką ir interneto ryšį referendumui rengti organizuoti ir vykdyti.  Savivaldybės administracija ne vėliau kaip per 20 dienų nuo referendumo paskelbimo dienos, atsižvelgdama į balsavimo patalpų, pritaikytų neįgaliems rinkėjams, poreikį konkrečioje rinkimų apylinkėje, privalo įvertinti, ar referendumui suteikiamos balsavimo patalpos tinkamos ir pritaikytos neįgaliųjų bei senyvo amžiaus rinkėjų poreikiams. Savivaldybės administracija, įvertinusi, kad balsavimo patalpos nėra tinkamos, privalo jas pritaikyti arba išnuomoti pritaikytas. Likus ne ilgiau kaip 2 mėnesiams iki referendumo atliekamas pakartotinis balsavimo patalpų tinkamumo įvertinimas, kurį atlieka referendumo komisijos kartu su savivaldybės administracija. Balsavimo patalpų tinkamumui įvertinti gali būti pasitelkiamos nevyriausybinės organizacijos. Balsavimo patalpų tinkamumas vertinamas ir nevyriausybinės organizacijos pasitelkiamos Vyriausiosios rinkimų komisijos nustatyta tvarka.“

	4.
	Seimo kanceliarijos Teisės departamentas
2018-12-12
	3
	2
	
	
	4.	Projekto 3 straipsniu keičiamo įstatymo 30 straipsnio 4 dalies nuostatoje žodžiai „referendumui suteikiamas“ yra pertekliniai ir brauktini, nes jeigu referendumas vyktų kartu su rinkimais, kuriems jau būtų skirtos balsavimo patalpos, tad skirti atskiras patalpas referendumo organizavimui ir vykdymui ne tik neprireiktų, bet ir būtų neracionalu.
	Pritarti
	

	5.
	Seimo kanceliarijos Teisės departamentas
2018-12-12
	4
(31)
	
(1)
	
(1)
	
	5.	Projekto 4 straipsniu keičiamo įstatymo 31 straipsnio 1 dalies 1 punkto nuostata „<...> pareiginės algos bazinio dydžio, kuris taikomas apskaičiuojant valstybės politikų, teisėjų, valstybės pareigūnų ir valstybės tarnautojų pareiginės algas <...>“ yra keistina atsižvelgiant į tai, kad atitinkamais metais priimamu Lietuvos Respublikos valstybės politikų, teisėjų, valstybės pareigūnų, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinio dydžio įstatymu nustatomas ne tik valstybės politikų, teisėjų, valstybės pareigūnų, valstybės tarnautojų, bet ir “valstybės ir savivaldybių biudžetinių įstaigų darbuotojų pareiginės algos (atlyginimo) bazinis dydis” (Lietuvos Respublikos valstybės politikų, teisėjų, valstybės pareigūnų, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinio dydžio, taikomo 2018 metais, įstatymas). Pažymėtina, kad 2018 m. gruodžio 11 d. Seimas priėmė  Valstybės politikų, teisėjų, valstybės pareigūnų, valstybės tarnautojų, valstybės ir savivaldybių biudžetinių įstaigų darbuotojų pareiginės algos (atlyginimo) bazinio dydžio, taikomo 2019 metais, įstatymą (projekto Nr. XIIIP-2735(3).
	Pritarti
	Pasiūlymas:
Pakeisti 4 straipsniu keičiamo 31 straipsnio 1 dalies 1 punktą ir jį išdėstyti taip:
„1)    miestų, rajonų referendumo komisijų pirmininkams – 0,31 Lietuvos Respublikos Seimo patvirtinto atitinkamų metų pareiginės algos (atlyginimo) bazinio dydžio, kuris taikomas apskaičiuojant valstybės politikų, teisėjų, valstybės pareigūnų, ir valstybės tarnautojų, valstybės ir savivaldybių biudžetinių įstaigų darbuotojų pareigines algas (toliau – pareiginės algos bazinis dydis);“.

	6.
	Seimo kanceliarijos Teisės departamentas
2018-12-12
	4
(31)
	
(2)
	
	
	6.	Projekto 4 straipsniu keičiamo įstatymo 31 straipsnyje nesiūloma nustatyti, kad referendumo komisijų pirmininkams, jų pavaduotojams, nariams ir sekretoriams už darbą rinkimų komisijose apmokama pagal darbo laiko apskaitos žiniaraščių duomenis neviršijant atitinkamai referendumo komisijai numatytų asignavimų darbo užmokesčiui; kad darbo laiko apskaitos žiniaraščių rinkimų komisijose pildymo tvarką nustato Vyriausioji rinkimų komisija; kad už darbo laiko apskaitos žiniaraščiuose pateiktų duomenų teisingumą atsako atitinkamos referendumo komisijos pirmininkas; kad darbui referendumo komisijose netaikomi Lietuvos Respublikos darbo kodekse nustatyti darbo laiko ribojimai. Taigi, šiuo aspektu referendumo komisijų darbo laiko apskaitos tvarka ir sąlygos skirtųsi nuo šiuo metu galiojančiuose rinkimų įstatymuose esamo bei kartu su vertinamuoju projektu Nr. XIIIP-2030(3) teikiamuose rinkimų įstatymų pakeitimo projektuose siūlomo įtvirtinti teisinio reguliavimo dėl rinkimų komisijoms taikomos darbo laiko apskaitos reikalavimo ir kt : Seimo rinkimų įstatymo Nr. I-2721 2, 5, 8, 22, 23, 38 ir 68 straipsnių pakeitimo įstatymo projekto Nr. 2026(2) 5 straipsnyje; Prezidento rinkimų įstatymo Nr. I-28 4, 7, 10, 20, 21, 28, 37, 56, 57, 60, 61 ir 64 straipsnių pakeitimo įstatymo projekto Nr. XIIIP-2027(3) 5 straipsnyje; Rinkimų į Europos Parlamentą įstatymo Nr. IX-1837 3, 7, 10, 22, 23, 30, 39, 66, 67, 68, 71 ir 72 straipsnių pakeitimo įstatymo projekto Nr. XIIIP-2028(3) 5 straipsnyje; Savivaldybių tarybų rinkimų įstatymo Nr. I-532 2, 5, 9, 20, 21, 28, 36, 63, 64, 65 ir 66 straipsnių pakeitimo įstatymo projekto Nr. XIIIP-2029(3) 5 straipsnyje.
	[bookmark: _GoBack]Pritarti
	Pasiūlymas:
Pakeisti projekto 4 straipsniu keičiamo įstatymo 31 straipsnio 2 dalį ir ją išdėstyti taip:
„2. Referendumo komisijų pirmininkams, jų pavaduotojams,  komisijų sekretoriams ir nariams už darbą referendumo komisijose atlyginama pagal darbo laiko apskaitos žiniaraščių duomenis, neviršijant atitinkamai komisijai numatytų asignavimų darbo užmokesčiui. Darbo laiko apskaitos žiniaraščių referendumo komisijose pildymo tvarką nustato Vyriausioji rinkimų komisija. Už darbo laiko apskaitos žiniaraščiuose pateiktų duomenų teisingumą atsako atitinkamos komisijos pirmininkas. Darbui referendumo komisijose netaikomi Lietuvos Respublikos darbo kodekse nustatyti darbo trukmės ribojimai. Referendumo komisijų nariai, pirmininkai, pirmininko pavaduotojai ir komisijų sekretoriai už labai gerą darbą referendumo komisijose gali būti skatinami vienkartine pinigine išmoka. Ši išmoka negali būti didesnė kaip 100 procentų per visą darbo referendumo komisijose laikotarpį gautų mėnesinių atlyginimų vidurkio, neviršijant atitinkamos komisijos išlaidų sąmatoje skatinimui numatytų lėšų. Vienkartinės piniginės išmokos dydis nustatomas atsižvelgiant į atlikto darbo mastą, kokybę ir sudėtingumą.“

	7.
	Seimo kanceliarijos Teisės departamentas
2018-12-12
	10
	1
	
	N
	7.	Atkreipiame dėmesį, kad į 2018 m. gruodžio 13 d. Seimo plenarinio posėdžio darbotvarkę yra įtrauktas (kaip ir vertinamuoju projektu Nr. XIIIP-2030(3) keičiamo Referendumo įstatymo) Lietuvos Respublikos Prezidento rinkimų įstatymo Nr. I-28 4, 7, 10, 20, 21, 28, 37, 56, 57, 60, 61 ir 64 straipsnių pakeitimo įstatymo projekto Nr. XIIIP-2027(3) priėmimas. Šiuo įstatymo projektu 12 straipsniu keičiamą šio įstatymo 64 straipsnio 2 dalį (dėl išankstinio balsavimo dienų) siūloma išdėstyti taip: „Balsavimas iš anksto turi vykti nuo 8 iki 20 valandos paskutinį pirmadienį, antradienį, trečiadienį, ir ketvirtadienį ir penktadienį iki rinkimų dienos <...>“. Tokią pat nuostatą siūloma įtvirtinti ir kartu priimamo Rinkimų į Europos Parlamentą įstatymo Nr. IX-1837 3, 7, 10, 22, 23, 30, 39, 66, 67, 68, 71 ir 72 straipsnių pakeitimo įstatymo projekto Nr. XIIIP- 2028(3) 10 straipsniu keičiamo įstatymo 68 straipsnio 3 dalyje. Mūsų nuomone, nesama argumentų, pagrindžiančių balsavimo iš anksto dienų teisinio reguliavimo skirtumų įtvirtinimą Referendumo įstatyme leidžiant balsuoti iš anksto (iki referendumo dienos) 2 dienas, o Respublikos Prezidento rinkimuose ir Rinkimuose į Europos Parlamentą – 5 dienas. Taigi, sisteminiu požiūriu ir siekiant referendume bei visuose rinkimų įstatymuose nustatyti unifikuotą balsavimo iš anksto tvarką, turėtų būti keičiama ir galiojančio Referendumo įstatymo 601 straipsnio 2 dalies nuostata „Balsavimas iš anksto turi vykti nuo 8 iki 20 valandos paskutinį trečiadienį ir ketvirtadienį iki balsavimo referendume dienos <...>“. Juolab, kad privalomasis referendumas dėl Lietuvos Respublikos Konstitucijos 12 straipsnio pakeitimo (2019 m. sausio 1 d. įsigaliosiantis Seimo nutarimas Nr. XIII-1537 „Dėl privalomojo referendumo dėl Lietuvos Respublikos Konstitucijos 12 straipsnio pakeitimo paskelbimo“, jeigu Lietuvos Respublikos Konstitucinis Teismas nenuspęstų kitaip), taip pat kaip ir Respublikos Prezidento rinkimai bei Rinkimai į Europos Parlamentą, turi vykti kitais - 2019 metais (2018 m. lapkričio 12 d įsigaliojęs Seimo nutarimas Nr. XIII-1497 „Dėl Lietuvos Respublikos Prezidento rinkimų skyrimo“, 2018 m. lapkričio 26 d. įsigaliojęs Seimo nutarimas Nr. XIII-1498 „Dėl rinkimų į Europos Parlamentą datos paskelbimo“. Pažymėtina, kad 2019 m. gegužės 12 d. kartu su Respublikos Prezidento rinkimais turėtų vykti ir I balsavimas minėtame referendume (jeigu Lietuvos Respublikos Konstitucinis Teismas nenuspęstų kitaip).
	Pritarti
	Pasiūlymas:
Papildyti projekto 10 straipsnį nauja 1 dalimi: 
„1. Pakeisti 601 straipsnio 2 dalį ir ją išdėstyti taip:
„2. Balsuoti iš anksto gali piliečiai, kurie balsavimo referendume dieną negali atvykti balsuoti į referendumo apylinkę. Piliečių balsavimą iš anksto organizuoja miesto, rajono referendumo komisija. Balsavimas iš anksto turi vykti nuo 8 iki 20 valandos paskutinį pirmadienį, antradienį, trečiadienį, ir ketvirtadienį ir penktadienį iki balsavimo referendume dienos iš anksto parengtose ir balsavimui tinkamose patalpose, esančiose pastate, kuriame yra to miesto, rajono savivaldybės mero (administracijos direktoriaus) darbo vieta. Referendumo biuleteniams ir balsavimo vokams išduoti ir priimti balsuojant iš anksto miesto, rajono referendumo komisijos pirmininkas paskiria ne mažiau kaip du miesto, rajono referendumo komisijos ar apylinkių referendumo komisijų narius, kurie negali būti pasiūlyti tos pačios politinės partijos. Balsavimą iš anksto prižiūri miesto, rajono referendumo komisijos pirmininkas ar jo pavedimu miesto, rajono referendumo komisijos narys.“
Buvusią 10 straipsnio 1 dalį laikyti 2 dalimi.





3. Subjektų, turinčių įstatymų leidybos iniciatyvos teisę, pasiūlymai: negauta.
4. Balsavimo rezultatai: pritarta bendru sutarimu.

Komiteto biuro patarėja Rasa Mačiulytė

